Projektas
Nr. TSP
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO MIESTO TERITORIJOS BENDROJO PLANO DALIES KOREGAVIMO PATVIRTINIMO

2025 m.                            d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 24 punktu, Lietuvos Respublikos teritorijų planavimo įstatymo 27 straipsnio 1 ir 6 dalimis, 28 straipsnio 3 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 217, 234 punktais, Valstybinės teritorijų planavimo ir statybos inspekcijos prie Aplinkos ministerijos 2025 m. liepos 10 d. Teritorijų planavimo dokumento patikrinimo akto Nr. REG38181044 teigiama išvada, Radviliškio rajono savivaldybės taryba nusprendžia:
.	Patvirtinti koreguotą Radviliškio miesto bendrojo plano, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“ dalį (pridedama) (visa apimtimi tvirtinamas teritorijų planavimo dokumentas skelbiamas Teritorijų planavimo dokumentų rengimo informacinėje sistemoje (TPDRIS), teritorijų planavimo dokumento Nr. K-VT-71-24-1382).

.	Pripažinti koreguotą Radviliškio miesto teritorijos bendrojo plano, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“, dalį sudedamąja Radviliškio miesto teritorijos bendrojo plano dalimi.

.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.




Savivaldybės meras                                                                                         




RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL RADVILIŠKIO MIESTO TERITORIJOS BENDROJO PLANO DALIES KOREGAVIMO PATVIRTINIMO“ 
AIŠKINAMASIS RAŠTAS

2025 m. liepos 11 d.
Radviliškis

.	Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Gautas fizinio asmens prašymas su pasiūlymu koreguoti Radviliškio miesto teritorijos dalies bendrojo plano sprendinius. Keisti Bendrojo plano dalies privalomuosius reikalavimus kitais, neprieštaraujančius planavimo tikslams ir uždaviniams, nustatytiems galiojančiame Bendrajame plane; pakoreguoti teritorijoje, apimančioje žemės sklypus Žalgirio g. 20, Vingėliškio g. 11 ir jų prieigas tarp Vingėliškio, Paplentės 2-osios ir Žalgirio gatvių, Radviliškio miesto bendruoju planu suplanuotų Vingėliškio ir Žalgirio gatves jungiančių gatvių, dviračių bei pėsčiųjų takų vietą, aprašytoje teritorijoje, užtikrinant darnią susisiekimo komunikacijų infrastruktūrą, neprieštaraujančią planavimo tikslams ir uždaviniams, nustatyti trasos jungtis su gretimybėmis, sudarant kokybiškas gyventojų susisiekimo, krovinių vežimo ir specialiosios paskirties transporto priemonių eismo sąlygas, likusių laisvų teritorijų naudojimui nustatyti privalomuosius teritorijos naudojimo reikalavimus; pakoreguoti funkcinių zonų IK, GG1, BZi ir BV2 ribas ir bendrojo naudojimo ir želdynų teritorijų išdėstymą; įvertinti fizinių ir juridinių asmenų rekomendacijas ir siūlymus. Tikslas, atsižvelgiant į prašymą koreguoti Bendrąjį planą, teritorijoje, kurioje iniciatoriaus lėšomis rengiamas detalusis planas, formuojamas individualių namų kvartalas, suteikiantis galimybę vystyti teritoriją.
.	Projekto iniciatoriai (institucija, asmenys ar piliečių atstovai) ir rengėjai.

Radviliškio rajono savivaldybės administracijos Architektūros ir urbanistikos skyrius.
.	Kaip šiuo metu yra reguliuojami sprendimo projekte aptarti teisiniai santykiai.

	Radviliškio rajono savivaldybės administracijos direktoriaus 2024 m. gruodžio 10 d. įsakymas Nr. A-635 (8.2 E) „Radviliškio miesto bendrojo plano, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“ dalies koregavimo“;

	Teritorijų planavimo proceso inicijavimo sutartis 2024-12-16 Nr. SUT-2024-1026- (11.31E); 

	Planavimo darbų programa, patvirtinta 2025-01-06 Radviliškio rajono savivaldybės Administracijos direktoriaus 2025 m. sausio 6 d. įsakymu Nr. A-6 (8.2 E). 

.	Kokios siūlomos naujos teisinio reguliavimo nuostatos, kokių teigiamų rezultatų laukiama. 

Pakoreguoti Radviliškio miesto bendrąjį planą.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.

Pritarus Radviliškio miesto teritorijos bendrojo plano, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“, dalies koregavimui, bus galimybė patvirtinti iniciatoriaus lėšomis privačiame žemės sklype parengto detaliojo plano sprendinius ir vystyti teritoriją.
Nepritarus sprendiniams teritorijos vystymo galimybės bus atidėtos / įšaldytos iki tol, kol bus rengiamas Radviliškio miesto teritorijos bendrojo plano keitimas (bendrasis planas patvirtintas 2023-08-31, jo galiojimas 10 m). 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 

Naujų teisės aktų priimti nereikia, kaip ir pakeisti ar pripažinti netekusiai galios. Koreguojamas Radviliškio miesto teritorijos bendrojo plano, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“, dalis pripažįstama sudedamąja Radviliškio miesto teritorijos bendrojo plano dalimi, todėl Radviliškio rajono savivaldybės tarybos 2023 m. rugpjūčio 31 d. sprendimas Nr. T-116 „Dėl Radviliškio miesto teritorijos bendrojo plano keitimo patvirtinimo“,  nebus naikinamas.
.	Sprendimo projektui įgyvendinti reikalingos lėšos, finansavimo šaltiniai.

Bendrojo plano dalies koregavimo iniciatoriaus lėšomis.
.	Sprendimo projekto rengimo metu gauti specialistų vertinimai ir išvados. 

Sprendimo projektas suderintas su savivaldybės juristu, kalbininku, administracijos direktore, vicemerais ir meru.
.	Numatomo teisinio reguliavimo poveikio vertinimo rezultatai. 

Rezultatai nenumatomi. 
.	Sprendimo projekto antikorupcinis vertinimas.

Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 

Papildomų paaiškinimų nėra. 
.	Pridedami dokumentai. 

Radviliškio miesto bendrojo plano, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“, dalies koregavimas, 7 lapai. 



Architektūros ir urbanistikos skyriaus vyr. specialistė                                             Ingrida Grigalaitienė

